जून १३


ठळक घटना आणि घडामोडी

सोळावे शतक 
 १५२५ - कॅथोलिक धर्मगुरू व नननी घेतलेले ब्रह्मचर्याचे व्रत मोडून मार्टिन ल्युथर व कॅथेरिना फॉन बोराने लग्न केले.

अठरावे शतक 
 १७७७ - अमेरिकन क्रांती - अमेरिकेच्या सैन्याला तालीम देण्यासाठी मार्किस दि लाफियेत दक्षिण कॅरोलिनामध्ये आला.

एकोणिसावे शतक 
 १८७१ - कॅनडाच्या लाब्राडोर प्रांतात हरिकेन. ३०० ठार.
 १८८१ - यु.एस.एस. जीनेट आर्क्टिक समुद्रात नष्ट.
 १८८६ - कॅनडातील व्हॅनकूवर शहर आगीत बेचिराख.
 १८९८ - युकॉन प्रांताची रचना.

विसावे शतक 
 १९१७ - पहिले महायुद्ध - जर्मनीच्या गॉथा जी विमानांची लंडनवर बॉम्बफेक. ४६ बालकांसह १६२ ठार, ४३२ जखमी.
 १९३४ - व्हेनिसमध्ये ऍडॉल्फ हिटलर व बेनितो मुसोलिनीची भेट. यानंतर मुसोलिनीने हिटलरचे वर्णन छोटेसे बावळट माकड असे केले.
 १९४२ - दुसरे महायुद्ध - अमेरिकेने युद्ध माहिती खाते सुरू केले.
 १९५२ - सोवियेत संघाच्या मिग-१५ विमानाने स्वीडनचे डी.सी. ३ प्रकारचे प्रवासी विमान पाडले.
 १९५६ - पहिली युरोपियन चॅंपियन्स कप स्पर्धा रेआल माद्रिदने जिंकली.
 १९६६ - अमेरिकेच्या सर्वोच्च न्यायालयाने मिरांडा वि. अ‍ॅरिझोना खटल्यात निकाल दिला की पोलिसांनी संशयिताला पकडताना त्याच्या हक्कांची जाणीव करून दिलीच पाहिजे.
 १९७८ - इस्रायेलची लेबेनॉनमधून माघार.
 १९८२ - सौदी अरेबियाच्या राजा खालिदच्या मृत्यूनंतर त्याचा भाऊ फह्द राजेपदी.
 १९८३ - पायोनियर १० हे अंतराळयान सूर्यमाला सोडून जाणारी पहिली मानवनिर्मित वस्तू ठरली.
 १९९४ - अलास्कातील ज्युरीने एक्झॉन व कॅप्टन जोसेफ हेझेलवूडना एक्झॉन वाल्देझ तेल गळती बद्दल दोषी ठरवले व १५ अब्ज डॉलर दंड ठोठावला.

एकविसावे शतक 
 २००० - पोप जॉन पॉल दुसऱ्यावर खूनी हल्ला करणाऱ्या महमत अली आग्काला इटलीने माफ केले.

जन्म 
 १८७९ - गणेश दामोदर सावरकर, भारतीय स्वातंत्र्यसैनिक. मराठी व्यक्ती

मृत्यू 
 १९६९ - प्रल्हाद केशव अत्रे, मराठी लेखक, पत्रकार, संपादक, राजकारणी, शिक्षणतज्ञ, नाटककार,  चित्रपट निर्माते, दिग्दर्शक, पटकथालेखक व प्रभावी वक्ते.

प्रतिवार्षिक पालन

बाह्य दुवे

जून ११ - जून १२ - जून १३ - जून १४ - जून १५ (जून महिना)